ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
'நிலையான வளர்ச்சி இலக்குகளின் பரிணாம வளர்ச்சி மற்றும் நடைமுறைப்படுத்தல்' குறித்த புத்தகம்: புதுச்சேரி பல்கலைக்கழகத் துணைவேந்தர் பேராசிரியர் குர்மீத் சிங் வெளியிட்டார்
புதுச்சேரி அரசின் திட்டமிடல் மற்றும் ஆராய்ச்சித் துறையின் முன்னாள் இயக்குநர் முனைவர் எஸ். கனகசபை எழுதிய, 'உலகம் முழுவதிலும் நிலையான வளர்ச்சி இலக்குகளின் பரிணாம வளர்ச்சி மற்றும் நடைமுறைப்படுத்தல்' குறித்த புத்தகத்தை, புதுச்சேரி பல்கலைக்கழகத் துணைவேந்தர் பேராசிரியர் குர்மீத் சிங் வெளியிட்டார்.
மகாத்மா காந்தி பல் மருத்துவ அறிவியல் முதுகலை நிறுவன டீன், டாக்டர் எஸ்.பி.கே. கென்னடி பாபு, மற்றும் இந்திய பொது நிர்வாகக் கழகத்தின் புதுச்சேரி மண்டலக் கிளைத் தலைவர் டாக்டர் ஆர்.தனபால் ஆகியோர் இந்த நிகழ்ச்சியில் கலந்து கொண்டனர்.
மூன்றாம் உலகின் பெரும்பாலான நாடுகள் எதிர்கொள்ளும் பல தீர்க்க முடியாத பிரச்சினைகளைச் சமாளிக்க ஐக்கிய நாடுகள் சபையால் 17 நிலையான வளர்ச்சி இலக்குகளின் முக்கியத்துவத்தை இந்தப் புத்தகம் எடுத்துக்காட்டுகிறது. இந்த இலக்குகள் மனிதகுலத்தின் முன்னேற்றத்தை மேம்படுத்துவதை நோக்கமாகக் கொண்டுள்ளன. பசி, சமத்துவமின்மை, ஊட்டச்சத்து குறைபாடு, கல்வியறிவின்மை, காலநிலை மாற்றம், சுற்றுச்சூழல் சீரழிவு, அமைதி மற்றும் நீதி போன்ற உலகளாவிய சவால்களை இந்த இலக்குகள் சரி செய்கின்றன.
மக்கள் சார்ந்த பல திட்டங்களை செயல்படுத்துவதில் இந்தியா ஒரு உந்து சக்தியாகவும், பல வளரும் நாடுகளுக்கு முன்னோடியாகவும் இருப்பதால், பல்வேறு மாநிலங்கள் மற்றும் யூனியன் பிரதேசங்களில் இவற்றை செயல்படுத்துவதில் உள்ள முன்னேற்றத்தை ஆய்வு செய்வதில் இந்த புத்தகம் கவனம் செலுத்துகிறது.
பிரதமர் அலுவலகம்
ஆஸ்திரேலியன்சூப்பர் நிறுவனத் தலைமைச் செயல் அதிகாரி திரு பால் ஷ்ரோடருடனான பிரதமரின் சந்திப்பு
ஆஸ்திரேலியாவின் சிட்னியில் 2023 மே 23 அன்று ஆஸ்திரேலியன்சூப்பர் நிறுவன தலைமைச் செயல் அதிகாரி திரு பால் ஷ்ரோடருடனை பிரதமர் திரு நரேந்திர மோடி சந்தித்தார்.
உலகில் வெளிநாட்டு முதலீடுகளுக்கான பெரும் பொருளாதார வாய்ப்புகள் இந்தியாவிடம் உள்ளது குறித்து பிரதமர் எடுத்துரைத்து இந்தியாவுடன் கூட்டாண்மையை ஏற்படுத்துமாறு ஆஸ்திரேலியன்சூப்பர் நிறுவனத்திற்கு அழைப்பு விடுத்தார்.
ஆஸ்திரேலியன்சூப்பர் என்ற ஆஸ்திரேலியன் ஓய்வூதிய நிதி நிறுவனத்தின் தலைமையகம் விக்டோரியா மாகாணம் மெல்போர்னில் உள்ளது
உள்நாட்டு விமானப் போக்குவரத்து அமைச்சகம்
டிஜி யாத்ரா செயலியில் பயணிகள் தொடர்பான தகவல்கள் அவர்களது மொபைலில் மட்டும் சேமிக்கப்படுகிறது
விமான நிலையங்களில் நெரிசலைத் தவிர்க்க பல்வேறு நடவடிக்கைகள்
விமானப் பயணிகள் டிஜி யாத்ரா  செயலியை பயன்படுத்த ஊக்குவிக்கப்படுகிறார்கள். ஏனெனில், இந்த செயலி மூலம் பயணிகள் தொடர்பான தகவல்கள் அவர்களது சொந்த சாதனத்திலேயே சேமிக்கப்படுகிறது.
நுழைவுவாயிலில் 2டி பார் குறியீடு ஸ்கேன் வசதி செய்யப்பட்டு இருப்பதன் மூலம் தடையில்லாமல் பயணிகள் செல்ல முடியும். விமான சேவை நிறுவனங்கள் பார் குறியீட்டுடன் டிக்கெட்களை வழங்க அறிவுறுத்தப்பட்டுள்ளனர். அதன் மூலம் பயணிகள் நுழைவு/பாதுகாப்பு வாயில்களில் தடையின்றி செல்ல முடியும். விமான நிலையங்களில் நெரிசலைத் தவிர்க்க இதுபோன்ற பல்வேறு நடவடிக்கைகள் மேற்கொள்ளப்பட்டு வருகிறது.
இந்த தகவலை மக்களவையில் இன்று கேள்வி ஒன்றுக்கு எழுத்துப்பூர்வமாக பதிலளித்த மத்திய விமானப் போக்குவரத்துத்துறை இணையமைச்சர் ஜெனரல்  வி கே சிங்  தெரிவித்தார்.
சுரங்கங்கள் அமைச்சகம்
சுரங்க அமைச்சகம், துணை அலுவலகங்கள், பொதுத்துறை நிறுவனங்களில் வாழ்க்கை முறை விழிப்புணர்வு இயக்கம் நடைபெற்றது
உலக சுற்றுச்சூழல் தினத்தையொட்டி சுரங்க அமைச்சகம், துணை அலுவலகங்கள், பொதுத்துறை நிறுவனங்களில் வாழ்க்கை முறை விழிப்புணர்வு இயக்கம் நடைபெற்றது. சுரங்கத்துறை செயலாளர் திரு விவேக் பரத்வாஜ், லைஃப் இயக்கம் குறித்த உறுதிமொழி செய்து வைத்தார். அன்றாட வாழ்க்கையில் சுற்றுச்சூழலுக்கு உகந்த நடைமுறையை அனைவரும் கடைப்பிடிக்க அவர் வலியுறுத்தினார். இந்த அமைச்சகத்தின் கீழ் உள்ள பல்வேறு அலுவலகங்கள், பொதுத்துறை நிறுவனங்கள் பணியாற்றுவோர் இதேபோன்று உறுதிமொழி ஏற்றனர்.
சுற்றுச்சூழல் தினத்தையொட்டி மரக்கன்றுகள் நடுதல், விழிப்புணர்வு கருத்தரங்குகள், விழிப்புணர்வு பேரணிகள் போன்றவற்றுக்கும் ஏற்பாடுகள் செய்யப்பட்டிருந்தன. இணையதளம் வழியாக வினா-விடைப் போட்டி நடத்தப்பட்டு வெற்றி பெற்றவர்களுக்கு பரிசுகள் வழங்கப்பட்டன.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1929979
நிலக்கரி அமைச்சகம்
கனிமச் சலுகை விதிகள், 1960-ன் 68 விதிகளை மத்திய நிலக்கரி அமைச்சகம் குற்றமற்றதாக்கியுள்ளது
விதிமுறைகளை குற்றமற்றதாக்கும் வகையில், கனிமச் சலுகை விதிகள் 1960-ல் மத்திய நிலக்கரி அமைச்சகம் திருத்தம் மேற்கொண்டுள்ளது.
அரசின் கொள்கையின்படி, எளிதாக வர்த்தகம் செய்வதை மேலும், ஊக்கப்படுத்துவதற்காக 68 விதிமுறைகளை குற்றமற்றதாக்கி திருத்தம் செய்துள்ளது. 10 விதிமுறைகளுக்கு அபராதமும் குறைக்கப்பட்டுள்ளது.
தாமதமான வாடகைக் கட்டணம், ராயல்டி, கட்டணம் மற்றும் இதர நிலுவைத் தொகைக்கான வட்டி 24 சதவீதத்திலிருந்து 12 சதவீதமாக குறைக்கப்பட்டுள்ளது. இந்த விதிமுறைகள் நிலக்கரி சுரங்கத்துறையில் தேவையான பொருளாதார தளர்வுகளை ஏற்படுத்தும் என்று எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857776
PIB Headquarters
வளர்ச்சி பெற்ற இந்தியாவை உருவாக்கும் விழா
பிரதமர் நரேந்திர மோடி தலைமையிலான அரசின் மூன்றாண்டு சாதனைகளை விளக்கும் கண்காட்சிகள்
பிரதமர் திரு. நரேந்திர மோடி தலைமையிலான தேசிய ஜனநாயகக் கூட்டணி அரசு 2017 மே 26ந் தேதியுடன் 3 ஆண்டுகளை நிறைவு செய்கிறது. இந்த மூன்று ஆண்டுகளில் மேற்கொள்ளப்பட்ட முக்கியமான முன்முயற்சிகள் மற்றும் திட்டப்பணிகளை விளக்கும் வகையில் நாடெங்கும் கண்காட்சிக்கு மத்திய தகவல் ஒலிபரப்பு அமைச்சகம் ஏற்பாடு செய்துள்ளது. இந்த கண்காட்சியின் நோக்கம், மக்களுக்கு அரசின் திட்டங்களும் அதனால் அவர்களுக்கு கிடைக்கும் பலன்கள் பற்றியும் தெளிவு படுத்துவது தான்.
நாடெங்கும் 300 இடங்களில் இந்த கண்காட்சிகள் நடக்கின்றன. தமிழ்நாட்டிலும் புதுச்சேரியிலும் 12 இடங்களில் இந்த கண்காட்சிகள் நடைபெறுகின்றன. இந்த கண்காட்சிகளுக்கு முன்பாக 3 நாட்கள் எல்.இ.டி. திரை பொருத்தப்பட்ட வேன்களில் கண்காட்சி நடைபெறும் இடம் குறித்து நகரின் முக்கிய இடங்களில் பிரசாரம் செய்யப்படும்.
இந்த கண்காட்சியின் பிரதான நிகழ்வுகள் வார இறுதி நாட்களில் நடைபெறும். கண்காட்சியை வெள்ளிக்கிழமை அன்று நண்பகல் 12 மணிவாக்கில் முக்கிய பிரமுகர்கள் யாரேனும் தொடங்கி வைப்பார்கள். அதற்குப்பின் பல்வேறு நிகழ்ச்சிகள் நடைபெறும்.
இந்த கண்காட்சியில் இடம்பெறும் முக்கிய அம்சங்கள் வருமாறு:-
- கண்காட்சி- கடந்த 3 ஆண்டுகளில் இடம்பெற்ற முன்னேற்றங்கள்/சாதனைகள் இடம்பெறும்.
- மக்களின் குரல்- குடிமக்கள் தங்கள் கருத்துகளை பிரதமருக்கு தெரிவித்தல்.
- தகவல் கூடாரங்கள்- தனி நபர்களுக்கு தேவையான திட்டங்கள் பற்றிய விபரங்களை கணிணி மூலம் பெறலாம்.
- வினாடி வினா
- பிரதமருடன் செல்பி
- பல்வேறு தலைப்புகளில் நிபுணர்களின் வழிகாட்டிகள்
- நேயர்கள் பங்கேற்கும் நிகழ்ச்சி- நாளைய சரித்திரத்தை எழுதுங்கள்.
- செயலி தரவிறக்கம்
- குலுக்கல் பரிசு
தமிழ்நாடு மற்றும் புதுச்சேரியில் இந்த கண்காட்சிகள் நடைபெற உள்ள இடங்களும் நாள்களும் வருமாறு :-
|
|
வ. எண்
|
|
இடங்கள்
|
|
பிரசார ஏற்பாடுகள்
|
|
கண்காட்சி நாட்கள்
|
|
1.
2.
3.
4.
|
|
தென் சென்னை
மதுரை
கோயம்புத்தூர்
புதுச்சேரி
|
|
30 மே முதல் ஜூன் 1 வரை
|
|
ஜூன் 2 முதல் 4 ஜூன் வரை
|
|
5.
6.
7.
8.
|
|
திருவள்ளூர்
திருநெல்வேலி
திருப்பூர்
திருவண்ணாமலை
|
|
ஜூன் 6 முதல் ஜூன் 8 வரை
|
|
ஜூன் 9 முதல்
ஜூன் 11 வரை
|
|
9.
10.
11.
12.
|
|
வேலூர் மேற்கு
தூத்துக்குடி
ஈரோடு
சேலம்
|
|
ஜூன் 13 முதல் ஜூன் 15 வரை
|
|
ஜூன் 16 முதல் ஜூன் 18 வரை.
பெட்ரோலியம் மற்றம் இயற்கை எரிவாயு அமைச்சகம்
கரும்பு அடிப்படையிலான பல்வேறு மூலப்பொருட்களிலிருந்து பெறப்படும் எத்தனாலின் விலையை அரசு உயர்த்தியுள்ளது
நாடாளுமன்றத்தின் மக்ககளவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய பெட்ரோலியம் மற்றும் இயற்கை எரிவாயு இணை அமைச்சர் திரு ராமேஸ்வர் தெலி கீழ்காணும் தகவல்களை அளித்தார்.
எத்தனால் விநியோக வருடம் 2020-21 உடன் ஒப்பிடும் போது எத்தனால் விநியோக வருடம் 2021-22-ல் கரும்பு அடிப்படையிலான பல்வேறு மூலப்பொருட்களிலிருந்து பெறப்படும் எத்தனாலின் விலையை அரசு உயர்த்தியுள்ளது.
இரண்டாம் தலைமுறை  எத்தனாலின் விலையை நிர்ணயம் செய்ய நாட்டில் உள்ள பொதுத்துறை எண்ணெய் நிறுவனங்களுக்கு அரசு அதிகாரம் அளித்துள்ளது. 2ஜி எத்தனால் உயிரி சுத்திகரிப்பு ஆலைகளை ஹரியானாவில் உள்ள பானிபட், பஞ்சாபில் பதிண்டா, ஒடிசாவின் பர்கர், அசாமில் நுமாலிகர் மற்றும் கர்நாடகாவின் தேவாங்கேரே ஆகிய இடங்களில் எண்ணெய் நிறுவனங்கள் நிறுவி வருகின்றன.
நாட்டில் உயிரி எரிபொருள்களின் உற்பத்தி மற்றும் பயன்பாட்டை ஊக்குவிப்பதற்காக பல்வேறு நடவடிக்கைகளை அரசு எடுத்து வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777217
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
தலைமறைவாகும் பொருளாதாரக் குற்றவாளிகளை விரைந்து உரியநாட்டுக்கு அனுப்பி வைப்பதற்கும் சொத்துக்களை மீட்பதற்கும் பலதரப்பு செயல்திட்டத்தை உருவாக்குமாறு ஹரியானாவின் குருகிராமில் இன்று நடைபெற்ற முதலாவது ஊழல் தடுப்புப் பணிக்குழுக் கூட்டத்தில் ஜி20 நாடுகளை இந்தியா கேட்டுக்கொண்டுள்ளது
தலைமறைவாகும் பொருளாதாரக் குற்றவாளிகளை விரைந்து உரியநாட்டுக்கு அனுப்பி வைப்பதற்கும் சொத்துக்களை மீட்பதற்கும் பலதரப்பு செயல்திட்டத்தை உருவாக்குமாறு ஹரியானாவின் குருகிராமில் இன்று நடைபெற்ற முதலாவது ஊழல் தடுப்புப் பணிக்குழுக் கூட்டத்தில் ஜி20 நாடுகளை இந்தியா கேட்டுக்கொண்டுள்ளது.
இந்தக் கூட்டத்திற்கு தலைமை தாங்கி உரையாற்றிய மத்திய அறிவியல் தொழில்நுட்பத்துறை இணை அமைச்சர் டாக்டர் ஜிதேந்திர சிங், ஊழலை சற்றும் சகித்துக்கொள்ளாத இந்தியா இத்தகைய நிர்வாகச் சூழலை மேம்படுத்துவதற்கான தொலைநோக்குப் பார்வையை பிரதமர் திரு நரேந்திர மோடி கொண்டிருப்பதாகக் கூறினார்.
பொருளாதாரக் குற்றங்களால் பல நாடுகள் பிரச்சனையை எதிர்கொண்டிருப்பதாகவும் குறிப்பாக ஒரு நாட்டின் எல்லைக்கு அப்பால் குற்றவாளிகள் தப்பிச்செல்வதால் பிரச்சனை ஏற்படுவதாகவும் அமைச்சர் தெரிவித்தார். இதற்காக இந்தியாவில் பொருளாதாரக் குற்றவாளிகள் தப்பிச்செல்வதை தடுப்பதற்கு 2018ஆம் ஆண்டு சட்டம் இயற்றப்பட்டிருப்பதாக அவர் கூறினார்.
தனிநபர்களால் மேற்கொள்ளப்பட்ட மோசடிகள் காரணமாக சுமார் 272 பில்லியன் அமெரிக்க டாலர் அளவுக்கு இழப்பு ஏற்பட்டதாகவும் இதில் பொதுத்துறை வங்கிகளுக்கு சுமார் 180 பில்லியன் அமெரிக்க டாலர் மதிப்புக்கான சொத்துக்களை அமலாக்க இயக்ககம் மாற்றம் செய்திருப்பதாகவும் டாக்டர் ஜிதேந்திர சிங் கூறினார்.
பொருளாதாரக் குற்றவாளிகளின் சொத்துக்கள் பறிமுதல் செய்யப்படுவது மற்றும் ஜி20 நாடுகளுக்கிடையே தகவல்களை பகிர்ந்துகொள்வது ஆகியவற்றுக்கு தீவிரமான, பயனுள்ள நடைமுறைகளை ஏற்படுத்துவதில் ஜி20-ன் தலைமைத்துவத்தைப் பெற்றுள்ள இந்தியா கவனம் செலுத்தும் என்று அமைச்சர் தெரிவித்தார். இந்தக் கூட்டத்திற்கு துணைத்தலைமை பொறுப்பை இத்தாலி ஏற்றிருந்தது.
குடியரசுத் தலைவர் செயலகம்
நல்ல நோக்கங்களை நமது வாழ்வின் அங்கமாக ஆக்கிக்கொள்வோம்: குடியரசுத் தலைவர்
அரசியலமைப்பு தின விழாவை குடியரசுத் தலைவர் திரு ராம் நாத் கோவிந்த் இன்று துவக்கி வைத்து உரையாற்றினார்.
நமது சுதந்திரப் போராட்டத்தின் மாபெரும் தலைவர்கள் நமது நாட்டின் அரசியலமைப்புச் சாசனத்தை வடிவமைத்ததற்காக நாம் ஆசீர்வதிக்கப்பட்டுள்ளோம் என்று அவர் கூறினார்.
நல்ல நோக்கங்களை நமது வாழ்வின் அங்கமாக ஆக்கிக்கொள்வோம் என்று அனைவரையும் குடியரசுத் தலைவர் கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1676172
-----
(Visitor Counter : 88
பிரதமர் அலுவலகம்
அஜ்மீர் ஷெரீப் தர்காவில் உர்ஸ் பண்டிகையை முன்னிட்டு பிரதமர் சால்வை வழங்கினார்
அஜ்மீர் ஷெரீப் தர்காவில் க்வாஜா மொய்னுதீன் சிஷ்டிக்கான உர்ஸ் பண்டிகைக்கான சால்வையை பிரதமர் திரு நரேந்திர மோடி இன்று வழங்கினார்.
ட்விட்டர் பதிவில் அவர் கூறியதாவது:
“க்வாஜா மொய்னுதீன் சிஷ்டி உர்ஸ்-ஐ முன்னிட்டு அஜ்மீர் ஷெரீப் தர்காவுக்கு அளிப்பதற்கான சால்வையை வழங்கினேன்.”
பழங்குடியினர் நலத்துறை அமைச்சகம்
பழங்குடியினர் நலனுக்கு ரூ.1.4 லட்சம் கோடி ஒதுக்கீடு : மத்திய அமைச்சர் அர்ஜூன் முண்டா தகவல்
மாநிலங்களவையில் கேள்வி ஒன்றுக்கு மத்திய பழங்குடியினர் விவகாரத்துறை அமைச்சர் திரு. அர்ஜூன் முண்டா கூறியதாவது:
பழங்குடியினர் நலனுக்கு கடந்த 2018-19ம் ஆண்டில் ரூ.37,802.94 கோடியும், 2019-20ம் ஆண்டில் ரூ.51,283.53 கோடியும், 2020-21ம் ஆண்டில் ரூ.52,024.23 கோடியும் ஒதுக்கப்பட்டது.
நாட்டில் உள்ள பழங்குடியினரின் நலன் மற்றும் சமூக பொருளாதார மேம்பாட்டுக்காக பல திட்டங்களை பழங்குடியினர் அமைச்சகம் அமல்படுத்துகிறது.
பழங்குடியினர் விவகாரத்துறை அமைச்சகத்துடன், 40 மத்திய அமைச்சகங்கள், துறைகள் தங்களின் மொத்த திட்ட ஒதுக்கீட்டில் 4.3 முதல் 17.5 சதவீதத்தை பழங்குடியினர் துணை திட்டங்களுக்கு ஒதுக்குகின்றன. இந்த திட்டங்களின் கீழ் கல்வி, சுகாதாரம், வேளாண்மை, நீர்ப்பாசனம், சாலைகள், வீடுகள், குடிநீர், மின் வசதி, வேலை வாய்ப்பு, திறன் மேம்பாடு போன்றவற்றுக்கு நிதி ஒதுக்கப்பட்டு நாட்டில் உள்ள பழங்குடியினர் சமூக பொருளாதாரம் மேம்படுத்தப்படுகிறது.
பழங்குடியினர் நலனுக்கு திட்டம் வாரியான நிதி ஒதுக்கீடுகள் மத்திய பட்ஜெட்டில் செலவின அறிக்கை 10 பி பிரிவில் உள்ளது. இது நாடாளுமன்றத்திலும் தாக்கல் செய்யப்பட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1811533
இளைஞர் நலன் மற்றும் விளையாட்டு அமைச்சகம்
கொவிட்-19 பாதிக்கப்பட்ட சிறப்பாக செயல்படும் விளையாட்டு வீரர்கள் படிப்படியாக போட்டிகளுக்கு திரும்புவதற்கான நிலையான செயல்பாட்டு வழிமுறைகளை இந்திய விளையாட்டு ஆணையம் வெளியிட்டுள்ளது
விளையாட்டு வீரர்களின் ஆரோக்கியம் மற்றும் உடல் உறுதியை மனதில் கொண்டு, இந்திய விளையாட்டு ஆணையத்தின் மையங்களில் பயிற்சி எடுத்துக்கொள்ளும் கொவிட்-19 பாதிக்கப்பட்ட சிறப்பாக செயல்படும் விளையாட்டு வீரர்கள் படிப்படியாக போட்டிகளுக்கு திரும்புவதற்கான நிலையான செயல்பாட்டு வழிமுறைகளை இந்திய விளையாட்டு ஆணையம் வெளியிட்டுள்ளது.
படிப்படியாக விளையாட்டுக்கு திரும்புதல் என்னும் தலைப்பிலான இந்த வழிகாட்டுதல்களின் கீழ், இந்திய விளையாட்டு ஆணையத்தின் மையங்களில் பயிற்சி எடுத்துக்கொள்ளும் கொவிட்-19 பாதிக்கப்பட்ட வீரர்களின் மேம்பாட்டை கண்காணிக்குமாறு இந்திய விளையாட்டு ஆணையத்தின் அதிகாரிகளும் மையங்களும் கேட்டுக் கொள்ளப்பட்டுள்ளன.
கொவிட்-19 பாதிப்புகளின் அடிப்படையில் இந்த நிலையான வழிகாட்டு செயல்முறைகள் மூன்றாக பிரிக்கப்பட்டுள்ளன. அவை பின்வருமாறு:
முதல் பிரிவு: கொவிட்-19 உறுதிப்படுத்தப்பட்டுள்ளது ஆனால் அறிகுறிகள் இல்லை.
இரண்டாம் பிரிவு: கொவிட்-19 உறுதிப்படுத்தப்பட்டுள்ளது, அல்லது மருத்துவமனையில் அனுமதிக்க வேண்டிய தீவிர அறிகுறிகள்.
மூன்றாம் பிரிவு: கொவிட்-19 குணமானதற்கு பின் எழும் சிக்கல்கள்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661278
நிதி அமைச்சகம்
அவசர கடன் உறுதித் திட்டத்தின் கீழ் ஒரு லட்சம் கோடி ரூபாய்க்கும் அதிகமான கடன் உதவிகள்
நூறு சதவிகித அவசர கடன் உறுதித் திட்டத்தின் கீழ், பொது மற்றும் தனியார்துறை வங்கிகள், 2020 ஆகஸ்டு 18-ம் தேதி வரை ரூ.1.5 லட்சம் கோடி மதிப்புள்ள கடனுதவிகளை வழங்கியுள்ளன. இவற்றில், ஒரு லட்சம் கோடி ரூபாய்க்கான கடனுதவிகள் ஏற்கனவே பட்டுவாடா செய்யப்பட்டு விட்டன. தற்சார்பு இந்தியா தொகுப்பின் கீழ், மத்திய அரசு அவசர கடன் உறுதித் திட்டத்தை அறிவித்தது.
பொது மற்றும் தனியார் துறை வங்கிகள் அளித்துள்ள மொத்த கடன் உதவி விவரங்கள்:
இந்தத் திட்டத்தின் கீழ், பொதுத்துறை வங்கிகள், ரூ.76,044.44 கோடி கடனுதவியை அளித்துள்ளன. இதில் ரூ.56,483.41 கோடி ஏற்கனவே பட்டுவாடா செய்யப்பட்டு விட்டது. தனியார் துறை வங்கிகள் அளித்துள்ள ரூ.74,715.02 கோடி கடனுதவியில், ரூ.45,762.36 கோடி கடனுதவி அளிக்கப்பட்டு விட்டது.
12 பொதுத்துறை வங்கிகள் அளித்துள்ள கடனுதவி விவரங்கள்:
அவசர கடன் உறுதித் திட்டத்தின் கீழ், மாநிலம் வாரியாக வழங்கப்பட்ட கடனுதவி குறித்த விவரங்கள்:
(
சுகாதாரம் மற்றும் குடும்ப நலத்துறை அமைச்சகம்
81 நாட்களுக்குப்பின், நாட்டின் தினசரி கொவிட் பாதிப்பு 60,000க்கும் கீழ் குறைந்தது
81 நாட்களுக்குப்பின், நாட்டில் தினசரி கொவிட் பாதிப்பு 60,000க்கும் கீழ் குறைந்தது. கடந்த 24 மணி நேரத்தில் 58,419 பேருக்கு தொற்று ஏற்பட்டது.
தொடர்ந்து கடந்த 13 நாட்களாக, நாட்டின் தினசரி கொவிட் பாதிப்பு 1 லட்சத்துக்கும் கீழ் குறைந்தது. மத்திய, மாநில அரசுகள் மேற்கொண்ட கூட்டு முயற்சியின் காரணமாக தினசரி கொவிட் பாதிப்பு குறைந்துள்ளது.
கொவிட் சிகிச்சை பெறுபவர்களின் எண்ணிக்கையும் தொடர்ந்து குறைந்து வருகிறது. தற்போது நாட்டில் 7,29,243 பேர் கொவிட் சிகிச்சை பெறுகின்றனர். கடந்த 24 மணி நேரத்தில் சிகிச்சை பெறுவர்களின் எண்ணிக்கையில் 30,776 குறைந்தது.
தினசரி குணமடைபவர்களின் எண்ணிக்கை, தினசரி கொவிட் பாதிப்பை விட கடந்த 38 நாட்களாக அதிகமாக உள்ளது. கடந்த 24 மணி நேரத்தில் 87,619 பேர் குணமடைந்தனர். குணமடைந்தவர்களின் மொத்த எண்ணிக்கை 2,87,66,009-ஐ எட்டியுள்ளது. இவர்களின் சதவீதம் 96.27.
கொவிட் பரிசோதனை தொடர்ந்து அதிகரிக்கப்பட்டு வருகிறது. கடந்த 24 மணி நேரத்தில் 18,11,446 பரிசோதனைகள் செய்யப்பட்டன. இதுவரை மொத்தம் 39.10 கோடிக்கும் மேற்பட்ட  பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1728702
-----
(
வணிகம் மற்றும் தொழில்துறை அமைச்சகம்
கடந்த மூன்று ஆண்டுகளில் ஜெம் மூலம் கொள்முதல் வளர்ச்சி 10 மடங்கு அதிகரித்துள்ளது: மத்திய வர்த்தகம் மற்றும் தொழில்துறை அமைச்சர் பியூஷ் கோயல்
ஜெம் எனப்படும் அரசின் இ-சந்தை மூலம் கடந்த மூன்று ஆண்டுகளில் கொள்முதல் வளர்ச்சி 10 மடங்கு அதிகரித்திருப்பதாக மத்திய வர்த்தகம், தொழில், உணவு, பொது விநியோகம் மற்றும் நுகர்வோர் விவகாரங்கள் துறை அமைச்சர் திரு பியூஷ் கோயல் தெரிவித்துள்ளார். புதுதில்லியில் நேற்று ஜெம் சார்பில் ஏற்பாடு செய்யப்பட்டிருந்த க்ரேடா-விக்ரேடா கௌரவ் சம்மான் சமரோவா 2023 விழாவில் உரையாற்றிய அவர், இ-சந்தையில் அனைத்து பங்குதாரர்களுக்கும் பாராட்டுத் தெரிவித்தார். நாடு முழுவதும் பொது கொள்முதலில் வெளிப்படையான மாற்றத்தை உருவாக்கியிருப்பதாகக் கூறிய அவர், புதிய தொழில்நுட்பங்கள் மூலம் கொள்முதல் நடைமுறையின் தனித்துவம் வாய்ந்த வெளிப்படைத்தன்மையைக் கொண்டுவர வேண்டும் என்ற பிரதமர் நரேந்திர மோடியின் கனவை ஜெம் நனவாக்கியிருப்பதாகவும் குறிப்பிட்டார். கடந்த 7 ஆண்டுகளில் அரசு இ-சந்தையின் பலன்கள் மற்றும் அதன் பன்முகத்தன்மையிலான வளர்ச்சிக் குறித்தும் விளக்கினார்.
மத்திய மற்றும் மாநில அரசுகளின் துறைகள், மக்கள் நலன் திட்டங்களுக்கான சரக்கு கொள்முதலுக்கு ஜெம்-மை அதிகளவில் பயன்படுத்தியதன் வாயிலாக வரி செலுத்துவோரின் பணம் சேமிக்கப்பட்டிருப்பதாகவும் கூறினார். 2022-23 நிதியாண்டுக்கான ஒட்டுமொத்த சரக்கு கொள்முதல் மூன்று லட்சம் கோடி ரூபாயைத் தாண்டும் என்று நம்பிக்கைத் தெரிவித்த அமைச்சர், ஏற்கனவே, 2022-23-ம் நிதியாண்டின் இரண்டு லட்சம் கோடி ரூபாயைத் தாண்டியிருப்பதையும் நினைவுக் கூர்ந்தார்.
வர்த்தகம் மற்றும் தொழில்துறை அமைச்சகம் சார்பில் அரசு
இ-சந்தைக்கான புதிய நடைமுறை உருவாக்கப் பட்டிருப்பதாகவும், இது வணிகர்களும், விற்பனையாளர்களும் கொள்முதல் சார்ந்த முடிவுகளை எடுக்க உதவிகரமாக இருப்பதாகவும் கூறினார். இந்தியாவின் மிகப்பெரிய மென்பொருள் ஏற்றுமதி நிறுவனமான டிசிஎஸ் ஜெம் போர்டலை பராமரிக்கும் ஒப்பந்தத்தைப் பெற்றிருப்பதாகவும் தெரிவித்தார்.
மத்திய அரசின் அனைத்து அமைச்சகங்கள் மற்றும் துறைகளுக்கான சரக்குகள் மற்றும் சேவைகளை இணையதளம் மூலம் கொள்முதல் செய்வதற்காக மத்திய வர்த்தகம் மற்றும் தொழில்துறை சார்பில் அரசு இ-சந்தையான ஜெம்-மை கடந்த 2016-ம் ஆண்டு ஆகஸ்ட் 9-ம் தேதி தொடங்கப்பட்டது குறிப்பிடத்தக்கது.
பாதுகாப்பு அமைச்சகம்
ஈசிஎச்எஸ் திட்டத்தின் கீழ், குடும்பத்திற்கு ஒன்று வீதம், பல்ஸ் ஆக்ஸி மீட்டர் வாங்கும் செலவை திருப்பித் தர அனுமதி
கொவிட்-19 நோயாளிகளின் உடல்நலனை கண்காணிப்பதற்கு உதவும் மிக முக்கிய கருவியான பல்ஸ் ஆக்ஸி மீட்டர் வாங்கியதற்கான தொகையை, முன்னாள் ராணுவத்தினர் பங்களிக்கும் சுகாதாரத் திட்டத்தின்  பயனாளிகளுக்கு, குடும்பத்திற்கு ஒன்று வீதம் திருப்பித் தர பாதுகாப்பு அமைச்சகத்தின் முன்னாள் ராணுவத்தினர் நலத்துறை தீர்மானித்துள்ளது.
கொவிட்-19 தொற்று உறுதிபடுத்தப்பட்ட ஈசிஎச்எஸ் பயனாளிகள், குடும்பத்திற்கு ஒன்று வீதம் பல்ஸ் ஆக்ஸி மீட்டர் கருவியை வாங்குவதற்கு அனுமதிக்கப்படுவார்கள். அதாவது ஒன்றுக்கு அதிகமானவர்கள் கொவிட்-19 தொற்றால் பாதிக்கப்பட்டிருந்தாலும், குடும்பத்திற்கு ஒரு பல்ஸ் ஆக்ஸி மீட்டருக்கான தொகை மட்டுமே திருப்பித் தரப்படும். பல்ஸ் ஆக்ஸி மீட்டர் வாங்குவதற்கான உண்மையான கட்டணத்தை  ஈசிஎச்எஸ் பயனாளிகள் கோரிப் பெறலாம்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 185.55 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 11,365 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,194 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,01,196 என அதிகரித்துள்ளது.
கடந்த 24 மணி நேரத்தில் 1,150 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.24 சதவீதம் ஆகும்
வாராந்திர பாதிப்பு விகிதம் 0.23 சதவீதம் ஆகும்
இதுவரை மொத்தம் 79.34 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,66,362 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815090
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாழ்க்கைச்சூழல், சுற்றுச்சூழல், வளர்ச்சி ஆகியவற்றிற்கிடையே சமநிலையை பராமரிப்பது குறித்து திரு நிதின் கட்கரி வலியுறுத்தியுள்ளார்
வாழ்க்கைச்சூழல், சுற்றுச்சூழல், வளர்ச்சி ஆகியவற்றிற்கிடையே சமநிலையை பராமரிப்பது குறித்து மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி வலியுறுத்தியுள்ளார். 2070க்குள் கரியமலவாயு வெளியேற்றத்தை முற்றிலும் தடுப்பதற்கான செயல் திட்டம் குறித்த “தொழில் துறையில் கரியமலவாயு வெளியேற்றத்தை நிறுத்துவதற்கான உச்சிமாநாடு 2022  – தொடக்க நிகழ்வில் பேசிய அவர், மின்சார பற்றாக்குறையை சரி செய்ய மாற்று எரிபொருள்களை உருவாக்குவது அவசியம் என்றார். இந்த விஷயத்தில் உணர்ச்சி வயப்பட்ட ஒருதலைப்பட்சமான அணுகுமுறை நாட்டுக்கு பயன்தராது என்று அவர் கூறினார்.
வரும் நாட்களில் நமது பொருளாதாரத்தை நாம் வலுப்படுத்த வேண்டியுள்ளது. அதே சமயம், சுற்றுச்சூழலையும் பாதுகாக்க வேண்டியுள்ளது என்று திரு கட்கரி தெரிவித்தார். பசுமை ஹைட்ரஜன் நமது முன்னுரிமை என்று கூறிய அவர், உயிரி தொழில்நுட்பத்தை பயன்படுத்துவதன் மூலம் உயிரின உற்பத்தி திறனை அதிகரிக்க முடியும். இதன் மூலம் நாம் உயிரி- எத்தனால், உயிரி திரவ எரிவாயு, உயிரி – அழுத்தப்பட்ட எரிவாயு ஆகியவற்றை உருவாக்க முடியும் என்றார். மெத்தனால் மற்றும் எத்தனால் பயன்படுத்துவதால் மாசு குறையும் என்று அவர் குறிப்பிட்டார். இதற்கான செயல் திட்டத்தை உருவாக்குவதில் கவனம் செலுத்த வேண்டும் என்றும் போதிய ஆராய்ச்சி மேற்கொள்ள வேண்டும் என்றும் கூறிய அமைச்சர், இதன் மூலம் நமது இறக்குமதியை குறைத்து ஏற்றுமதியை அதிகப்படுத்தலாம் என்றார்.
மத்திய அமைச்சரவை
மூன்று லட்சம் ரூபாய் வரையிலான குறுகிய கால விவசாயக் கடனுக்கு ஆண்டுக்கு 1.5% வட்டி மானியம் வழங்க மத்திய அமைச்சரவை ஒப்புதல்
இத்திட்டத்தின் கீழ் 2022-23 முதல் 2024-25 வரை ரூ.34,856 கோடி கூடுதல் பட்ஜெட் ஒதுக்கீடு
விவசாயத் துறையில் விவசாயிகளுக்கு போதுமான அளவு கடன் கிடைப்பதை இந்த முடிவு உறுதி செய்யும்
பிரதமர் திரு நரேந்திர மோடி தலைமையிலான மத்திய அமைச்சரவை, மூன்று லட்சம் ரூபாய் வரையில், விவசாயிகளுக்கு குறுகியக்காலக் கடன் வழங்கும் அனைத்து வகையான நிதிநிறுவனங்களுக்கும் ஆண்டுக்கு 1.5% வட்டி மானியம் வழங்க ஒப்புதல் அளித்துள்ளது. விவசாயிகளுக்கு 2022-23 நிதியாண்டு முதல் 2024-25 வரை 3 லட்சம் ரூபாய் வரை குறுகியக்காலக் கடனுதவி அளிக்கும், பொதுத்துறை மற்றும் தனியார் வங்கிகள், சிறு நிதி நிறுவனங்கள், மண்டல ஊரக வங்கிகள், கூட்டுறவு மற்றும் கணினி மயமாக்கப்பட்ட தொடக்க வேளாண்மைக் கூட்டுறவு வங்கிகளுக்கு வட்டி மானியம் வழங்கப்படும்.
இத்திட்டத்தின் கீழ் கடன் வழங்க 2022-23 முதல் 2024-25 வரை உள்ள நிதியாண்டில் ரூ.34,856 கோடி கூடுதல் பட்ஜெட் ஒதுக்கீடு செய்யப்பட்டுள்ளது.
வட்டி மானிய அதிகரிப்பு, வேளாண் துறையில் தொடர்ந்து கடன் வழங்குவதை உறுதி செய்யும் என்பதோடு, கடன் வழங்கும் நிறுவனங்களின் குறிப்பாக மண்டல ஊரக வங்கிகள், கூட்டுறவு வங்கிகள் போன்றவற்றின் நிதிநிலையையும் சாத்தியத் தன்மையையும், உறுதி செய்யும். குறுகிய கால வேளாண் கடன் என்பது கால்நடை பராமரிப்பு, பால்வளம், கோழி வளர்ப்பு, மீன்வளம் உள்ளிட்ட அனைத்து செயல்பாடுகளுக்கும் கிடைக்கும் என்பதால், வேலைவாய்ப்பு உருவாகவும் வழிவகுக்கும்.
உரிய காலத்தில் கடனை திருப்பிச் செலுத்தும் விவசாயிகளுக்கு ஆண்டுக்கு 4% வட்டிவிகிதத்தில் குறுகிய கால கடன் வழங்குவது தொடரும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:
https://pib.gov.in/PressReleasePage.aspx?PRID=1852523
ரசாயனம் மற்றும் உரங்கள் அமைச்சகம்
கோவிட் தொற்று நேரத்தில் இந்திய மருந்து நிறுவனங்களின் பங்களிப்பு பாராட்டுக்குரியது : மத்திய அமைச்சர் திரு சதானந்த கவுடா உரை
கோவிட் தொற்று நேரத்தில் இந்திய மருந்து நிறுவனங்களின் பங்களிப்பு பாராட்டுக்குரியது என மத்திய ரசாயன மற்றும் உரத்துறை அமைச்சர் திரு சதானந்த கவுடா கூறினார்.
இந்திய மருந்துத் தயாரிப்பாளர்கள் சங்கத்தின் இரண்டு நாள் வருடாந்திரக் கூட்டத்தை மத்திய ரசாயனம் மற்றும் உரத்துறை அமைச்சர் திரு சதானந்த கவுடா தில்லியில் இன்று தொடங்கி வைத்தார். இந்த நிகழ்ச்சியில் வாழ்நாள் சாதனையாளர் விருது, சிறப்பு அங்கீகார விருதுகளை வழங்கினார்.
இந்த நிகழ்ச்சியில் அவர் பேசியதாவது:
இந்த கோவிட் தொற்று காலத்தில் இந்திய மருந்துத்துறையின் பங்களிப்பு வலுப்படுத்தப்பட்டுள்ளது. உலகின் மருந்தகமாக இந்தியா குறிப்பிடப்படுகிறது. இது இந்த கோவிட்-19 தொற்று சமயத்தில் உண்மையிலேயே நிருபிக்கப்பட்டது. உயிர் காக்கும் மருந்துகளை இந்தியா தொடர்ந்து உற்பத்தி செய்து, உலக நாடுகளுக்கு அனுப்பியது.
கொரோனா வைரசைக் கட்டுப்படுத்தும் பணியில் ஒவ்வொரு நிறுவனமும், கேட்டுக் கொள்ளப்படாமலேயே களத்தில் குதித்து, அரசுடன் இணைந்து செயல்பட்டன. முடக்கக் காலத்திலும், மக்களுக்கு அத்தியாவசிய மருந்துகள், மருத்துவ உபகரணங்கள் தடையின்றி கிடைத்தன.
இந்த நெருக்கடி நேரத்தில் இந்திய மருந்து நிறுவனங்களின் பங்களிப்பு பாராட்டுக்குரியது.
இவ்வாறு மத்திய அமைச்சர் திரு சதானந்த கவுடா தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681499